open-index/open-wikipedia-markdown huggingface dataset:
Sveindís Jane Jónsdóttir

**Sveindís Jane Jónsdóttir** (s. 5. kesäkuuta 2001) on islantilainen jalkapalloilija, pelipaikaltaan hyökkääjä. Hän oli pelannut Islannin naisten maajoukkueessa kesäkuun 2025 loppuun mennessä 51 ottelua ja tehnyt niissä 14 maalia.

Sveindís pelasi EM-kilpailuissa 2022 avauskokoonpanossa Islannin kaikissa kolmessa ottelussa, joista jokainen päättyi tasapeliin 1–1. EM-kilpailuissa 2025 hän pelasi täyden ajan joukkueensa kaikissa kolmessa ottelussa ja teki maalin Norjaa vastaan.

Sveindís on edustanut heinäkuusta 2025 yhdysvaltalaista NWSL-seura Angel Cityä. Hän pelasi vuosina 2021–2025 Saksan Bundesliigassa Wolfsburgin joukkueessa 57 ottelua ja teki niissä 12 maalia. Hän voitti Bundesliigan mestaruuden vuonna 2022. Hän on aiemmin pelannut kotimaansa lisäksi Ruotsissa.

## Lähteet

## Aiheesta muualla
Hallbera Guðný Gísladóttir

**Hallbera Guðný Gísladóttir** (s. 14. syyskuuta 1986) on islantilainen jalkapalloilija, pelipaikaltaan puolustaja. Hän on pelannut Islannin naisten maajoukkueessa kesäkuuhun 2022 mennessä 127 ottelua ja tehnyt niissä kolme maalia.

Hallbera on kotimaansa lisäksi pelannut yhden kauden Italiassa ja kolme kautta Ruotsissa. Kaudella 2022 hän edustaa ruotsalaisseura Kalmaria, johon hän siirtyi saman maan AIK:sta. Kaudella 2017 hän edusti Ruotsissa Djurgårdenia. Italiassa hänen seuransa oli Sassari Torres kaudella 2013–2014.

## Lähteet
Tine De Caigny

**Tine De Caigny** (s. 9. kesäkuuta 1997) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa kesäkuun 2025 loppuun mennessä 109 maaottelua ja tehnyt niissä 42 maalia.

De Caigny pelasi alusta loppuun joukkueensa kaikki kolme ottelua EM-kilpailuissa 2017 ja kaikki neljä ottelua EM-kilpailuissa 2022. Hän teki vuoden 2022 EM-kilpailujen alkulohko-ottelussa Italiaa vastaan joukkueensa 1–0-voittomaalin.

De Caigny edustaa kotimaassaan Anderlechtia, johon hän palasi kesällä 2023. Aiemmin hän on edustanut kotimaassaan Anderlechtin lisäksi Club Bruggea ja Lierseä, Norjassa Vålerengaa sekä kausina 2021–2023 saksalaista Hoffenheimia. Hän pelasi Hoffenheimissa ensimmäisellä Bundesliiga-kaudellaan 21 ottelua, joissa hän teki viisi maalia, ja toisella kaudellaan 15 ottelua, joissa hän teki yhden maalin. 

## Lähteet

## Aiheesta muualla
Tessa Wullaert

**Tessa Wullaert** (s. 19. maaliskuuta 1993) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa kesäkuun 2025 loppuun mennessä 146 maaottelua ja tehnyt niissä 93 maalia.

Wullaert pelasi alusta loppuun joukkueensa kaikki kolme ottelua EM-kilpailuissa 2017 ja muutamaa minuuttia vaille täyden ajan kaikissa neljässä ottelussa EM-kilpailuissa 2022. Hän teki vuoden 2017 EM-kilpailuissa maalin Alankomaita vastaan.

Wullaert on kesästä 2024 alkaen edustanut italialaisseura Interiä. Hän pelasi kaudella 2024–2025 Serie A:ssa 23 ottelua ja teki niissä kymmenen maalia. Aiemmin hän on kotimaansa seurojen lisäksi edustanut saksalaista Wolfsburgia kausina 2015–2018, englantilaista Manchester Cityä kausina 2018–2020 ja alankomaalaista Fortuna Sittardia kausina 2022–2024.

## Lähteet

## Aiheesta muualla
Syam

**Syam** on kunta Ranskassa Juran departementissa Bourgogne-Franche-Comtén alueella. Se sijaitsee Ainjoen varrella, noin 40 kilometriä Lons-le-Saunier’n kaupungista itään.

Kunnan nähtävyys on 1800-luvulla rakennettu asuintalo *Château de Syam* (*Villa palladienne de Syam*). Sen rakennutti vuonna 1825 teräsyhtiön johtaja Emmanuel Jobez. Talon suunnitteli arkkitehti Champonnois l’Aîné. Hän sai innoituksen taloon 1500-luvun italialaisen arkkitehdin Andrea Palladion töistä. Talo on pohjaltaan neliön muotoinen ja sen julkisivua koristavat pilarit. Talon katolla on kupoli. 

## Lähteet

## Aiheesta muualla
Elena Dhont

**Elena Dhont** (s. 27. maaliskuuta 1998) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa kesäkuun 2025 loppuun mennessä 42 maaottelua ja tehnyt niissä neljä maalia.

Dhont pelasi EM-kilpailuissa 2022 avauskokoonpanossa joukkueensa kaikki kolme alkulohko-ottelua ja tuli vaihdosta kentälle tappiollisessa puolivälieräottelussa.

Dhont on edustanut kotimaassaan Gentiä ja Alankomaissa FC Twenteä. Hän siirtyi kesällä 2024 italialaisseura Sassuoloon. Hän pelasi kaudella 2024–2025 Italian Serie A:ssa 20 ottelua, joissa hän teki kolme maalia.

## Lähteet
Karólína Lea Vilhjálmsdóttir

**Karólína Lea Vilhjálmsdóttir** (s. 8. elokuuta 2001) on islantilainen jalkapalloilija, pelipaikaltaan keskikenttäpelaaja. Hän on pelannut Islannin naisten maajoukkueessa kesäkuun 2025 loppuun mennessä 54 ottelua ja tehnyt niissä 15 maalia.

Karólína pelasi EM-kilpailuissa 2022 täydet minuutit Islannin kaikissa kolmessa ottelussa, joista jokainen päättyi tasapeliin 1–1. Hän teki joukkueensa maalin toisessa alkulohko-ottelussa Italiaa vastaan. EM-kilpailuissa 2025 hän pelasi avauskokoonpanossa joukkueensa kaikki kolme ottelua.

Karólína edustaa Italian Serie A:ssa Inter Milanoa, johon hän siirtyi heinäkuussa 2025. Hän siirtyi vuonna 2020 kotimaansa Breiðablikista saksalaisseura Bayern Müncheniin. Kaudet 2023–2025 hän pelasi lainalla Bayer Leverkusenissa. Hän on pelannut Saksan Bundesliigassa kauden 2024–2025 loppuun mennessä 67 ottelua ja tehnyt niissä seitsemän maalia.

## Lähteet
Elísa Viðarsdóttir

**Elísa Viðarsdóttir** (s. 26. toukokuuta 1991) on islantilainen jalkapalloilija, pelipaikaltaan puolustaja. Hän on pelannut Islannin naisten maajoukkueessa kesäkuuhun 2022 mennessä 46 ottelua.

Elísa edustaa seuratasolla Valuria. Hän on pelannut kotimaansa lisäksi Ruotsissa, jossa hän kausina 2014–2015 edusti Kristianstadia.

## Lähteet
Pablo Torre

**Pablo Torre Carral** (s. 3. huhtikuuta 2003 Soto de la Marina) on espanjalainen jalkapalloilija, joka edustaa espanjalaista RCD Mallorcaa. Hän on pelipaikaltaan hyökkäävä keskikenttäpelaaja.

## Lähteet
Julie Biesmans

**Julie Biesmans** (s. 4. toukokuuta 1994) on belgialainen jalkapalloilija, pelipaikaltaan keskikenttäpelaaja. Hän on pelannut Belgian naisten maajoukkueessa 13. heinäkuuta 2022 mennessä 93 maaottelua ja tehnyt niissä kolme maalia.

Biesmans on edustanut kotimaassaan Standard Liègea, Englannissa Bristol Cityä ja vuodesta 2019 Alankomaissa PSV Eindhovenia.

## Lähteet

## Aiheesta muualla
Birte Weiss

**Birte Weiss** (1. toukokuuta 1941 – 14. maaliskuuta 2026) oli tanskalainen toimittaja ja sosiaalidemokraattinen poliitikko. Hän istui kansankäräjillä vuosina 1971–1973, 1975–1984 ja 1987–2001 sekä toimi Tanskan sisäministerinä 1993–1997, kirkkoministerinä 1994–1996, terveysministerinä 1996–1998 ja tutkimusministerinä 1999–2001. Vuosina 1984–1996 hän oli puolueensa varapuheenjohtaja.

## Yksityiselämä
Weiss oli naimisissa toimittaja Ove Weissin kanssa. Heillä oli kaksi poikaa, joista toinen, Lars Weiss, toimi Kööpenhaminan ylipormestarina vuosina 2020–2021.

## Lähteet
Clara Matéo

**Clara Matéo** (s. 28. marraskuuta 1997 Nantes) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa kesäkuun 2025 loppuun mennessä 37 ottelua ja tehnyt niissä seitsemän maalia.

Matéo edusti vuoteen 2016 saakka Vendée La Rochea. Sitten hän siirtyi FCF Juvisyyn, joka vuonna 2017 muutti nimekseen Paris FC.

Matéo voitti Ranskan joukkueessa alle 19-vuotiaiden Euroopan-mestaruuden 2016. Samana vuonna hän saavutti alle 20-vuotiaiden MM-kilpailuissa hopeaa. Hän pelasi naisten EM-kilpailuissa 2022 neljä ottelua, joista kaksi alkulohko-ottelua avauskokoonpanossa, ja MM-kilpailuissa 2023 kaksi alkulohko-ottelua avauskokoonpanossa.

## Lähteet
Lahokapot

**Lahokapot** (Boridae) on pimikkökuoriaismaisten yläheimoon kuuluva pieni kovakuoriaisheimo. Heimon suvuista Suomessa on tavattu vain *[[Boros]]*-suvun edustaja lahokapo (*Boros schneideri*). Maailmanlaajuisesti heimoa edustavia sukuja on kolme, joiden lajeja löytyy lähinnä Euroopasta ja Pohjois-Amerikasta. Heimon kolme sukua jakautuvat kahteen alaheimoon.

## Alaheimot ja suvut
* Borinae
** *[[Boros]]*
** *[[Lecontia]]*
* Synercticinae
** *[[Synercticus]]*

## Lähteet

## Aiheesta muualla
* iNaturalist: Lahokapot Heimo Boridae
* UniProt: Taxonomy - Boridae 
* University of Michigan, Animal Diversity Web (ADW): Boridae 
* Iowa State University, Bug Guide: Family Boridae - Conifer Bark Beetles 
* Ukrainian Biodiversity Information Network: Family: Boridae
Sari Kees

**Sari Kees** (s. 17. helmikuuta 2001) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa kesäkuun 2025 loppuun mennessä 39 maaottelua ja tehnyt niissä viisi maalia.

Kees pelasi alusta loppuun joukkueensa kaikki neljä ottelua EM-kilpailuissa 2022.

Kees siirtyi kotimaansa OH Leuvenista englantilaisseura Leicester Cityyn kesällä 2024. Hän pelasi kaudella 2024–2025 Englannin Superliigassa kuusi ottelua.

## Lähteet
Jody Vangheluwe

**Jody Vangheluwe** (s. 15. heinäkuuta 1997) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 13. heinäkuuta 2022 mennessä 11 maaottelua.

Vangheluwe edustaa kotimaassaan Club Bruggea.

## Lähteet
Davina Philtjens

**Davina Philtjens** (s. 26. helmikuuta 1989) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa kesäkuun 2025 loppuun mennessä 127 maaottelua ja tehnyt niissä kymmenen maalia. Hän pelasi ensimmäisen naisten maaottelunsa helmikuussa 2008 ja on pelannut myös Belgian alle 17- ja alle 19-vuotiaiden maajoukkueissa.

Philtjens pelasi avauskokoonpanossa joukkueensa kaikki kolme ottelua EM-kilpailuissa 2017 ja kaikki neljä ottelua EM-kilpailuissa 2022.

Philtjens on kotimaansa seurojen lisäksi edustanut Alankomaissa Ajaxia kausina 2016–2018 sekä Italiassa Fiorentinaa kausina 2018–2020 ja Sassuoloa vuodesta 2020 alkaen. Hän on pelannut Italian Serie A:ssa seitsemän kauden aikana 138 ottelua ja tehnyt niissä yhdeksän maalia.

## Lähteet

## Aiheesta muualla
Katriina Wright

**Katriina Wright** (s. 4. helmikuuta 2003) on suomalais-yhdysvaltalainen pikajuoksija, joka kilpailee pääasiassa 400 metrin juoksussa.

## Urheilu-ura

Heinäkuussa 2022 Wright kertoi edustavansa maajoukkuetasolla Suomea. Toukokuussa hän oli juossut ajan 52,60, josta tuli 19-vuotiaiden naisten ikäluokan Suomen ennätys ja Wrightista samalla Suomen kaikkien aikojen tilaston seitsemänneksi nopein nainen 400 metrin matkalla. Wright edusti Suomea elokuussa 2022 alle 20-vuotiaiden MM-kilpailuissa Calissa. Kisoissa hän oli oman välieränsä kuudes, mikä ei riittänyt finaaliin. Wright oli mukana myös neljänneksi sijoittuneessa Suomen 4 × 400 metrin viestijoukkueessa sekä Suomen 4 × 100 metrin viestijoukkueessa, joka jäi alkueriin. Alle 23-vuotiaiden EM-kisoissa Espoossa 2023 hän sijoittui kuudenneksi sekä 400 metrillä että 4 × 400 metrin viestissä.

**Henkilökohtaiset ennätykset**
* 100 m: 12,04 (Eugene 2.4.2022)
* 200 m: 23,82 (Tucson 29.4.2023)
* 400 m: 52,39 (Walnut 14.5.2023)
* 800 m: 2.08,93 (Eugene 23.4.2022)

## Yksityiselämä

Wright on asunut San Diegossa ja opiskellut Eugenessa pääaineenaan psykologia. Hänellä on Yhdysvaltain ja isänsä suvun kautta Suomen kaksoiskansalaisuus. Hänellä on myös kenialaistaustaa.

## Lähteet
* 

### Viitteet
Iida Ranne

**Iida Ranne** (28. syyskuuta 1995) on suomalainen aktiiviuransa lopettanut pesäpalloilija. Hän pelasi koko uransa Raumalla Feran ja Lukon joukkueissa. Kausilla 2013 ja 2014 hän pelasi myös lainapelaajana Laitilan Jyskeen naisten Ykköspesisjoukkueessa. Ranne nousi kaudeksi 2014 naisten superpesisjoukkueen mukaan ja aloitti uransa lupaavasti tuoden 20 ottelussa 17 juoksua ja keräten 30 kärkilyöntipistettä. Talvella 2014 hän juhli joukkueensa kanssa tyttöjen Halli-SM-kultaa

Iida Ranne (28. syyskuuta 1995) on suomalainen aktiiviuransa lopettanut pesäpalloilija. Hän pelasi koko uransa Raumalla Feran ja Lukon joukkueissa. Kausilla 2003 ja 2004 hän pelasi myös lainapelaajana Laitilan Jyskeen naisten Ykköspesisjoukkueessa. Ranne nousi kaudeksi 2004 naisten superpesisjoukkueen mukaan ja aloitti uransa lupaavasti tuoden 20 ottelussa 17 juoksua ja keräten 30 kärkilyöntipistettä. Kausi 2004 jäi lopulta hänen uransa viimeiseksi. Kaudella 2005 hän ei pelannut. Hän teki syksyllä 2005 sopimuksen Mansen kanssa kaudesta 2006, mutta ei lopulta pystynyt pelaamaan.

Ranne on joukkueensa kanssa juhlinut kolme kertaa tyttöjen Halli-SM-kultaa. 

Ranne pelasi naisten Superpesiksessä etenijäjokerina.

## Lähteet
Foncine-le-Bas

**Foncine-le-Bas** on kunta Ranskassa Juran departementissa Bourgogne-Franche-Comtén alueella. Se sijaitsee Sainejoen varrella, noin 52 kilometriä Lons-le-Saunier'n kaupungista itään.

Kunnan nähtävyys on 110 metriä korkea vesiputous Bief de la Ruine. Vesiputous on 350 metriä pitkä, ja se koostuu kolmestatoista peräkkäisestä putouksesta. 

## Lähteet

## Aiheesta muualla
Nicky Evrard

**Nicky Evrard** (s. 26. toukokuuta 1995) on belgialainen jalkapalloilija, pelipaikaltaan maalivahti. Hän on pelannut Belgian naisten maajoukkueessa kesäkuun 2025 loppuun mennessä 73 maaottelua.

Evrard oli EM-kilpailuissa 2017 Belgian joukkueen varamaalivahtina. EM-kilpailuissa 2022 hän pelasi joukkueensa kaikki neljä ottelua.

Evrard on edustanut kotimaansa pääsarjassa KAA Gentiä ja Oud-Heverlee Leuvenia. Hän on edustanut Alankomaissa FC Twenteä, Espanjassa Sporting de Huelvaa ja Englannissa Chelseaa, mutta ainoan Englannin Superliigan ottelunsa hän pelasi lainalla Brightonin joukkueessa. Hän siirtyi kesällä 2024 alankomaalaisseura PSV Eindhoveniin, jossa hän on pelannut ykkösmaalivahtina.

## Lähteet

## Aiheesta muualla
Laura De Neve

**Laura De Neve** (s. 9. lokakuuta 1994) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 13. heinäkuuta 2022 mennessä 56 maaottelua ja tehnyt niissä kaksi maalia.

De Neve edustaa kotimaassaan Anderlechtia.

## Lähteet

## Aiheesta muualla
Puolan vuoden 2021 väestönlaskenta

**Puolan vuoden 2021 väestönlaskenta** () oli Puolan tilastoviraston Puolassa 1. huhtikuuta – 30. syyskuuta 2021 välisenä aikana suorittama väestönlaskenta. Sen valmistuminen kesti tavallista pidempään koronaviruspandemian vuoksi.

Väestönlaskennan tuloksena Puolan väkiluvuksi 31. maaliskuuta 2021 saatiin 38&nbsp;036&nbsp;100, mikä oli 1,2 prosenttia vähemmän kuin edellisen, vuoden 2011 väestönlaskennan tulos. Työikäisten osuus väestöstä putosi vuoden 2011 laskentaan verrattuna 3,0 prosentilla, alle 18-vuotiaiden osuus putosi 0,3 prosentilla ja yli 65-vuotiaiden osuus kasvoi 5,4 prosentilla. Kaupunkiväestön määrä väheni 657 000 asukkaalla ja maalaisväestön määrä kasvoi 181 300 asukkaalla. Voivodikunnista väkiluku kasvoi eniten Masovian voivodikunnassa (4,7 %) ja laski eniten Świętokrzyskien voivodikunnassa (6,6 %). Asuntojen määrä lisääntyi maassa 13,7 %.

## Lähteet
Kone (muusikko)

**Kone** on suomalaisessa Lordi-yhtyeessä soittava muusikko ja yhtyeen kitaristi. Hän liittyi Lordiin keväällä 2022, kun yhtyeen alusta asti mukana ollut kitaristi Amen jätti yhtyeen toukokuussa 2022. Koneen ensimmäiset keikat Lordin kanssa oli Kuopion ja Vantaan Rock In The City -festivaalikiertueen keikoilla kesäkuussa 2022.

## Diskografia
* *[[Screem Writers Guild]]* (2023) – kitara
* *[[Limited Deadition]]* (2025) – kitara

### Vierailevat esiintymiset
* VK3312 – Paha pastori (single) (2024)

## Lähteet
Tim Follin

**Tim Follin** (s. 19. joulukuuta 1970) on brittiläinen pelimusiikin säveltäjä.

Follin kiinnostui äänen tuottamisesta ohjelmallisesti ZX Spectrumilla kouluaikana ja hänen isoveljensä Mike Follin oli kiinnostunut tekemään pelejä. Ensimmäinen peli, jossa oli Timin musiikkia oli Miken peli *Subterranean Stryker*. Myös muut pelejä tekevät kuten Stephen Tatlock halusivat hänen tekevän musiikkia heidän peleihinsä. Muita pelejä, joissa oli hänen musiikkia olivat *Star Firebirds* ja *Vectron*. Kaikki kolme peliä julkaistiin Insight Softwaren kautta.

Follin sai työtarjouksen Software Creationsilta ja keskeytti opintonsa. Follin kertoi, että hänen koulutuksensa musiikkiin olisi vaatinut hänen olevan hyvä jossakin soittimessa ja totesi, ettei se olisi hänen tulevaisuutensa ja hän päätti ottaa vastaan tarjouksen. Työssä oli paljon vapautta kunhan ääni kuulosti "hyvältä". Myöhemmin nopeatahtisessa kehityksessä tuli vastaan tilanteita, joissa työ ei edistynyt ja hän halusi siirtyä toisaalle. Kun Malibu-sarjakuvakustantamo siirtyi peliteollisuuteen Follin järjesti muutamien henkilöiden siirtymisen uuteen yritykseen.

Segan ja Nintendon konsolien tullessa markkinoille musiikin tekeminen oli muuttunut ja musiikkia tehtiin enemmän tallennetussa muodossa. Kun Marvel osti Malibun vuonna 1994 sen peliosasto suljettiin. Follin siirtyi musiikista elokuviin ja ohjasi lyhytelokuvan sekä siirtyi mainosyhtiöön.

## Lähteet

## Aiheesta muualla
* Profiili MobyGamesissä 
*
Altti Majava

**Altti Majava** (8. helmikuuta 1932 Posio – 12. kesäkuuta 2022 Helsinki) oli suomalainen valtiotieteiden lisensiaatti ja dosentti. Hän toimi Liberaalisen Kansanpuolueen puheenjohtajana vuosina 1997–2000.

Vaatimattomista oloissa lähtenyt Majava opiskeli valtiotieteitä Helsingin ja Göteborgin yliopistoissa. Hän toimi väestöntutkijana Tukholman yliopistossa Gunnar Myrdalin ryhmässä. Suomeen paluun jälkeen hänen työnantajiaan olivat Väestöliitto, Elinkeinoelämän tutkimuslaitos ja valtion eri laitokset. Hän oli 20 vuotta työministeriön suunnittelutoimiston päällikkönä, käynnisti suomalaisen työvoimapoliittisen tutkimustoiminnan ja vaikutti keskeisesti Suomen siirtolaisuuspolitiikan kehittämiseen.

## Lähteet
Vasyl Bilozerskyi

**Vasyl Bilozerskyi** (1825 Motronivka, Borznan piiri, Tšernihivin kuvernementti – maaliskuu 1899 Pietari) oli yhteiskunnallinen vaikuttaja ja kulttuurin parissa toiminut henkilö, journalisti ja opettaja. Bilozerskyi laati ohjelman maalaiskouluille ja muistion säännöiksi Kyrilloksen ja Metodioksen seuralle, johon hän kuului maltillisena. Veljeskunnan jäsenyyden vuoksi hänet karkotettiin Aunuksen kuvernementtiin Petroskoihin, jossa hän palveli kuvernöörin kansliassa. Hän asui 1850-luvulta alkaen Pietarissa, jossa hän julkaisi *[[Osnova (Pietari)|Osnova]]*-nimistä aikakausjulkaisua (1861–1862). Hän piti yllä yhteyksiä galitsialaisiin ja kirjoitti lviviläisiin aikakausjulkaisuihin *[[Meta (lehti 1863–1864)|Metaan]]* ja *[[Pravda (Lviv)|Pravdaan]]*.

## Lähteet

## Aiheesta muualla
Arkadia n:o 6

**Arkadia n:o 6** (aiemmin **Innotalo**) on vuonna 1977 valmistunut Einari Teräsvirran suunnittelema toimistorakennus Kampissa Helsingin keskustassa. Rakennus kattaa Arkadiankadun, Salomonkadun ja Olavinkadun välisen korttelin yhdessä Hankkijan talon kanssa.

Rakennus edustaa tyyliltään modernismia. Se on huomattava tummasta julkisivustaan, joka on verhoiltu messinkikaseteilla. Katutasossa rakennuksen sivuilla on pylväiden rajaama katettu käytävä. Aikaisemmin samalla paikalla sijaitsi Maanviljelijäin Maitokeskuksen rakennuskompleksi.

Rakennus tunnettiin aiemmin Innotalona, ja siinä sijaitsi muun muassa Patentti- ja rekisterihallitus. Vuonna 2018 kiinteistösijoitusyhtiö Sponda peruskorjasi rakennuksen ja brändäsi sen uudelle nimelle Arkadia n:o 6. Remontissa uudistettiin sisätiloja ja putkia perusteellisesti, ja ikkunat uudistettiin energiatehokkaammiksi.

Uudistettuun rakennukseen muutti useita yrityksiä sekä muun muassa fine dining -ravintola Farang. Vuodesta 2020 talossa on toiminut muun muassa Aktia-pankin pääkonttori. 

## Lähteet
Knut Wallin

**Knut Leonard Wallin** (2. marraskuuta 1866 Uusikaupunki – 5. tammikuuta 1948 Uusikaupunki) oli suomalainen kauppias, laivanvarustaja ja yrittäjä, joka sai kauppaneuvoksen arvonimen.

Wallinin vanhemmat olivat perämies Matts Ulrik Wallin ja Anna Gustafva Sahlberg ja puoliso vuodesta 1904 Cecilia (Cessie) Nyberg. Wallin kävi reaalikoulun ja toimi liikealalla vuodesta 1880. Hän oli perustajaosakas Raumalle 1890 ja Uuteenkaupunkiin 1895 perustetussa tukku- ja vähittäismyyntiliike Lindén & Wallinissa, joka laajensi toimintaansa sittemmin myös laivanvarustukseen sekä puutavaran, viljan ja siementen vientiin. Vuodesta 1915 yritys oli nimeltään toiminimi Knut Wallin. Uudenkaupungin kaupunginvaltuuston jäsen Wallin oli 1904–1909 ja 1914–1929 ja hänellä oli myös muita luottamustehtäviä. Wallin, joka oli myös perustaja ja osakas useissa paikallisissa yrityksissä, sai kauppaneuvoksen arvonimen 1920.

## Lähteet
Kampintorni

**Kampintorni** on Helsingin Kampissa osoitteessa Fredrikinkatu 48 sijaitseva 11-kerroksinen toimistorakennus. Risto-Veikko Luukkosen suunnittelema rakennus edustaa tyyliltään modernismia, ja se valmistui vuonna 1962 osana Autotalon korttelia.

Tontilla oli aiemmin sijainnut linja-autotalleina toimineita matalia varastorakennuksia. Eteläisen Rautatiekadun puoleiset tontit omisti SOK:n alainen vakuutusyhtiö Pohja-Yhtymä. Uuden talon rakentamista varten perustettiin vuonna 1960 Pohja-Yhtymälle tytäryhtiö Kampintorni Oy. Rakennus valmistui vuonna 1962, neljä vuotta vieressä sijaitsevan Pohjantalon jälkeen. Kampintornin julkisivu oli alun perin verhoiltu 25 millimetrin paksuisilla vaaleilla marmorilaatoilla. 2000-luvulla hissiaulojen uusimisen lisäksi julkisivu remontoitiin, sillä marmorilaatat olivat käyristyneet ja halkeilleet. Ne korvattiin hiotuilla valkobetonisilla elementeillä, jotka valettiin erikoisvalmisteisilla muoteilla. Fredrikinkadun puoleinen kaksikerroksinen liikeosa on päällystetty mustalla graniitilla.

Rakennuksen tunnettu maamerkki on sen katolla pyörivä autovalmistaja Mercedes-Benzin tunnus. Valaistu tunnus on halkaisijaltaan 4,5 metriä, ja se on sijainnut paikallaan jo rakennuksen valmistumisesta asti. Se on historiansa aikana kaatunut kahdesti myrskytuulten voimasta. Sen pyörintäkoneisto huollettiin vuodenvaihteessa 2016.

Rakennuksen edustalla olevan pysäköintikentän tilalle on suunniteltu Cabriolet-uudisrakennusta, josta olisi suora yhteys Kampintorniin.

## Lähteet

## Aiheesta muualla
*
Rávdná

**Rávdná** on pohjoissaamenkielinen naisen etunimi. Digi- ja väestörekisterin mukaan Rávdná on annettu etunimeksi yhteensä alle 10 naiselle ja alle 10 miehelle vuosien 1980–2009 aikana. Saamenkielisen kalenterin mukaan Rávdná viettää nimipäiväänsä 15. heinäkuuta.

## Lähteet
Mangaanifosfaatti

**Mangaanifosfaatti** (Mn3(PO4)2) on mangaani- ja fosfaatti-ionien muodostama epäorgaaninen ioniyhdiste. Yhdistettä käytetään muun muassa väriaineena ja pinnoitteena.

## Ominaisuudet, valmistus ja käyttö
Huoneenlämpötilassa mangaanifosfaatti on punaista kiteistä ainetta. Yhdisteestä tunnetaan kolme kidemuotoa, jotka ovat kaikki alkeiskopiltaan monokliinisiä. Kidevedettömän aineen lisäksi tunnetaan myös kidevedellisiä muotoja esimerkiksi tri-, tetra- ja heptahydraatit (Mn3(PO4)2·3H2O, Mn3(PO4)2·4H2O ja Mn3(PO4)2·7H2O). Mangaanifosfaatti on veteen liukenematonta, mutta liukenee happoihin.

Mangaanifosfaattia valmistetaan saostamalla veteen liukenevien mangaanisuolojen vesiliuoksesta fosfaaattien avulla. Toinen tapa on mangaanihydroksidin ja fosforihapon reaktio. 

Mangaanifosfaattia voidaan käyttää emalien ja lasitteiden värjäämiseen. Metalliseoksissa se toimii korroosiota estävänä pinnoitteena.

## Lähteet
Kuivasalmi

**Kuivasalmi** on kylä Kittilässä. Se sijaitsee Rastijärven ja Kuivajärven sekä niiden välisen Kuivasalmen rannoilla noin 30 kilometriä Kittilän kirkonkylästä koilliseen. Kuivasalmi tunnetaan myös nimellä Rasti.

Kuivasalmella on pitkä yhteinen historia noin kahdeksan kilometrin päässä sijaitsevan Nilivaaran kylän kanssa. Kylillä on yhteinen kyläyhdistys Kuivasalmen ja Nilivaaran Kyläyhdistys ry. Kylien yhteinen asukasluku on noin 45. Suurin osa heistä asuu Kuivasalmella.

Kuivasalmella sijaitsee perimätiedon mukaan 1600-luvulla eläneen Päiviö-noidan asuinkenttä. Kuivasalmella on myös majoituspalveluja ja toimintakeskus.

## Lähteet
Nilivaara

**Nilivaara** on kylä Kittilässä. Se sijaitsee Sotkajärven rannalla ja Nilivaaran rinteellä noin 30 kilometriä Kittilän kirkonkylästä koilliseen. Kylän läpi kulkee yhdystie 9552 Kotakummusta Pokkaan. Nilivaarasta lähtee tie 19877 Jeesiöjärvelle.

Nilivaaralla on pitkä yhteinen historia noin kahdeksan kilometrin päässä sijaitsevan Kuivasalmen kylän kanssa. Kylillä on yhteinen kyläyhdistys Kuivasalmen ja Nilivaaran Kyläyhdistys ry. Kylien yhteinen asukasluku on noin 45. Suurin osa heistä asuu Kuivasalmella.

Nilivaarassa on saamelaisten hautausmaa, vanhan talon pihapiiri ja Nilivaara, jonka laelta on kauniit näköalat ympäröivään maastoon.

## Lähteet
Kiertäjähermon stimulointi

**Kiertäjähermon stimulointi** tai **kiertäjähermon ärsytys** on prosessi jossa kiinteytetään ja vahvistetaan kiertäjähermoa. Stressistä toipuminen tapahtuu nopeammin, jos henkilön kiertäjähermo on terveellinen. Kiertäjähermon stimulointi on verrattavissa lihasten vahvistamiseen ja kiinteytymiseen. On olemassa useita erilaisia menetelmiä kiertäjähermon stimulointiin, näitä ovat esim. laulaminen, meditaatio sekä jooga.

## Lähteet
Puijari-Nick

**Puijari-Nick** (*No Good Nick*) on yhdysvaltalainen draamakomediasarja, jonka ovat luoneet David H. Steinberg ja Keetgi Kogan. Sarjan pääosissa nähdään Siena Agudong, Lauren Lindsey Donzis, Kalama Epstein, Melissa Joan Hart ja Sean Astin, ja ensimmäinen osa sai ensi-iltansa Netflixissä 15.4.2019. Kausi kaksi julkaistiin 5. elokuuta 2019. Syyskuussa 2019 ilmoitettiin, että sarja peruttiin kahden kauden jälkeen.

## Juoni
13-vuotias Nicole "Nick" Franzellin kasvatti hänen isänsä Tony, joka johti suosittua Franzelli's-ravintolaa Portlandissa, Oregonissa. Kun Liz Thompson avasi Crescendo-ravintolan kadun toisella puolella, Thompsonin perhe käytti likaista taktiikkaa ajaakseen Franzellin kunkurssiin. Tony lainasi rahaa gangsterilta epätoivoisesti pitääkseen ravintolansa pystyssä ja joutui sitten vankilaan, koska hän ryösti lähikaupan maksaakseen takaisin gangstereille.  Valtion huostaan ​​otettu Nick sijoitettiin korruptoituneiden sijaisvanhempien Sam ja Dorothy Harbaughin luo, jotka kouluttivat hänet huijariksi.

Sarja alkaa, kun Nick soluttautuu Thompsonien kotiin nimellä "Nicole Patterson" väittäen, että hänen vanhempansa kuolivat äskettäin auto-onnettomuudessa ja että Thompsonien perhe on hänen lähimmät elävät sukulaisensa.  Isänsä ja Harbaughien vaikutuksen alaisena Nick yrittää varastaa rahaa ja arvoesineitä Thompsoneilta ja kostaa heille.  Kuitenkin, kun hän kiinnittyy yhä enemmän perheeseen, Nickin uskollisuus jakautuu ja hän kamppailee toteuttaakseen suunnitelmansa.

## Jaksot
### Kausi 1 (2019)

### Kausi 2 (2019)
Pohjantalo

**Pohjantalo** on Helsingin Kampissa osoitteessa Runeberginkatu 5 sijaitseva 11-kerroksinen toimistorakennus. Armas Lehtisen suunnittelema rakennus edustaa tyyliltään modernismia, ja se valmistui vuonna 1958 osana Autotalon korttelia. Sen itäpuolella sijaitsee suunnilleen samankokoinen Kampintorni, joka valmistui neljä vuotta myöhemmin.

Tontilla oli aiemmin sijainnut linja-autotalleina toimineita matalia varastorakennuksia. Eteläisen Rautatiekadun puoleiset tontit omisti SOK:n alainen vakuutusyhtiö Pohja-Yhtymä. Uuden talon rakentamista varten perustettiin vuonna 1957 Pohja-Yhtymälle tytäryhtiö Kakskulma Oy. Rakennus valmistui vuonna 1958.

Pohjantalon arkkitehtuuri on viereistä Autotaloa hillitympää, mutta sen rakennusmateriaalit ovat olleet suhteellisen laadukkaita. Siinä ovat 1950-luvulle tyypilliset nauhaikkunat, ja sen julkisivu on koristettu kellertävillä marmorilaatoilla, ja Runeberginkadun puolella eloksoidulla alumiinilla. Katutason julkisivu on verhoiltu graniitilla. Tornitalon katolla on ullakkokerros, joka sisältää muun muassa hissin konehuoneen.

Rakennuksen edustalla olevan pysäköintikentän tilalle on suunniteltu Cabriolet-uudisrakennusta, josta olisi suora yhteys Pohjantaloon.

## Lähteet

## Aiheesta muualla
*
Louis Hynes

**Louis Oliver Hynes** (s. 9. lokakuuta 2001 Oxford, Britannia) on englantilainen näyttelijä. Hän on näytellyt muun muassa pääroolissa Klaus Baudelairen roolissa Netflix-sarjassa *[[Surkeiden sattumusten sarja (televisiosarja)|Surkeiden sattumusten sarja]]* vuosina 2017–2019. Hän näytteli myös Vladia *[[Hulu]]*-sarjan *[[The Great]]* ensimmäisellä kaudella vuonna 2020. 

## Nuoruus ja yksityiselämä
Louis Hynes syntyi ja kasvoi Englannissa Oxfordissa keskimmäisenä kolmesta lapsen. Hänen vanhempansa ovat Andrew ja Lisa Hynes. Maaliskuussa 2020 hän ajeli päänsä livenä Instagramissa kerätäkseen rahaa brittiläiselle ruokapankkiverkostolle The Trussell Trustille. 

Hynes seurusteli vuoden näyttelijä Amybeth McNultyn kanssa, ennen kuin pari erosi vuonna 2022.

## Ura
Hynes aloitti uransa arvostetussa esityksessä Franzlin roolissa *Intermezzossa*, jonka on tuottanut Bruno Ravella Garsington Operassa. Hän näytteli Young Alaricia History Channelin sarjassa *Barbarians Rising* ja vuosina 2017–2019 Klaus Baudelairea kolmella kaudella Netflixin mysteeridraamassa *[[Surkeiden sattumusten sarja (televisiosarja)|Surkeiden sattumusten sarja]]*. Heinäkuussa 2017 hän esiintyi uudessa *[[The Saint]]* -sovituksessa, joka julkaistiin Netflixissä. Hän näytteli nuoren Simon Templarin roolia. Se kuvattiin vuonna 2013. Vuonna 2019 Louis oli ehdolla Young Artist Award -palkinnon saajaksi. Vuonna 2020 hän esiintyi *Hulu*-sarjassa *[[The Great]]*. Yhdessä sarjan pääosanäyttelijöiden kanssa hän oli vuonna 2021 ehdolla Screen Actors Guild Award -palkinnon saajaksi komediasarjan ryhmän erinomaisesta suorituksesta.

COVID-19-karanteenin aikana hän teki viisi jaksoa podcastia nimeltä ”Louis’ Lockdown Lowdown”. Vieraina olivat Amybeth McNulty, Declan McKenna ja Elle Fanning.

## Lähteet

## Aiheesta muualla
*
Kaukana mielettömästä maailmasta

**Kaukana mielettömästä maailmasta** (*Far from the Madding Crowd*) on Thomas Hardyn romaaniin perustuva, John Schlesingerin ohjaama brittiläinen draamaelokuva vuodelta 1967. 1800-luvun puolenvälin Lounais-Englannin maaseudulle sijoittuvassa tarinassa Batsheba Everdene (Julie Christie) on dorsetilaisen maatilan ainoa perijä, jota miehet liehittelevät. Keskeisiä miesrooleja näyttelevät Alan Bates, Peter Finch ja Terence Stamp. Upeista maisemistaan kehuttu elokuva on kuvattu 70 millimetrin filmille.

## Vastaanotto

National Board of Review of Motion Pictures palkitsi elokuvan ja Peter Finchin roolisuorituksen vuoden parhaina omissa sarjoissaan.. Richard Rodney Bennett oli Oscar-ehdokkaana elokuvan musiikista. Bafta-ehdokkuuksia saivat Nicolas Roeg kuvauksesta ja Alan Barrett puvustuksesta.

*Helsingin Sanomien* Paula Talaskivi näki elokuvassa tuoreeltaan ”jylhää voimaa, salaperäistä kohtalokkuutta, selkeytymättömien ja ristiriitaisten tunteitten kuohua, epätavallisia ihmistyyppejä ja -luonteita sekä poikkeuksellista ballaadinomaista kauneutta”. Saman lehden Mikael Fränti kirjoitti elokuvan televisioesityksen alla vuonna 1980 sen tavoittavan erinomaisesti 1800-luvun englantilaisen maaseutuympäristön sykkeen, mutta kuvaavan henkilöiden taustoja ja Thomas Hardyn alkuperäistarinan teemoja kovin ulkokohtaisesti. ”Schlesinger tarjoaa huimaavan kauniita jaksoja, maiseman ja luonnon verevää kuvallista taltiointia, mutta niissä on kyllä joskus itsetarkoituksellisuuden makua.”

## Uudempi versio
Tanskalainen Thomas Vinterberg ohjasi tarinasta 2010-luvulla uuden englanninkielisen elokuvaversion, jonka suomenkielinen nimi on *[[Kaukana maailman menosta]]* (2015).

## Lähteet
Beat-Sofi Granqvist

**Beat-Sofi Granqvist** (1869 – 1960) oli suomalainen näyttelijä ja floristi.

Beat-Sofi Granqvistin vanhemmat olivat Porin yläalkeiskoulun matematiikan ja luonnonhistorian kollega Karl Emil Granqvist (1830–1889) ja hänen ensimmäinen vaimonsa Maria Sofia Nyström. Granqvist oli Kaarlo Bergbomin oppilaana ja näytteli Ruotsalaisessa teatterissa Helsingissä ja Turussa 1890–1894 ja 1904–1909. Hän kävi myös kiertueella Ruotsissa.

Granqvist opiskeli 1910-luvulla Saksassa Dresdenissä ja Steibnitzissä tekokukkien valmistusta. Suomeen palattuaan hän perusti maan ensimmäisen tekokukkatehtaan asuntonsa yhteyteen Pieni Roobertinkatu 4-6:een. 

## Elokuvarooleja
* Rakkauden kaikkivalta – Amor omnia 1922, Adèle von Wildheim 

## Lähteet
Baaghi (vuoden 2016 elokuva)

**Baaghi** (suomeksi ”Kapinallinen”) on vuonna 2016 ensi-iltansa saanut intialainen hindinkielinen toimintatrilleri, jonka on ohjannut Sabbir Khan ja tuottanut Sajid Nadiadwala. Päärooleja näyttelevät Tiger Shroff ja Shraddha Kapoor.

## Juoni
Kamppailulajiopiskelija lähtee Thaimaahan pelastamaan rakastettunsa ja kostamaan mestarinsa murhan.

## Näyttelijät

## Soundtrack

## Vastaanotto
Box Office India julisti *Baaghin* 1,27&nbsp;miljardin rupian tuotollaan ”hitiksi”.

## Jatko-osat
Elokuvan menestys poiki kaksi hengellistä jatko-osaa, *[[Baaghi 2]]* (2018) ja *[[Baaghi 3]]* (2020), joiden pääroolissa jatkoi Tiger Shroff.

## Lähteet

## Aiheesta muualla
* 
*
Andezeno

**Andezeno** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2&nbsp;029 asukasta.

## Lähteet

## Aiheesta muualla
Oona Jääskeläinen

**Oona Jääskeläinen** (s. 28. toukokuuta 2003) on suomalainen jalkapalloilija, pelipaikaltaan hyökkääjä. Hän edustaa Kansallisessa liigassa pelaavaa Helsingin Palloseuraa, jonne hän siirtyi HFA Märskystä. Jääskeläisen kasvattajaseura on Puotinkylän Valtti.

Jääskeläinen teki Kansallisen liigan kaudella 2022 seitsemän maalia 23 ottelussa ja oli HPS:n paras maalintekijä. Kaudella 2023 hän teki 23 ottelussa kymmenen maalia ja oli jälleen joukkueensa paras maalintekijä. Kaudella 2024 hän pelasi 24 liigaottelua ja teki niissä kolme maalia.

Jääskeläinen on edustanut Suomea alle 19- ja alle 23-vuotiaiden  maajoukkueissa. Alle 19-vuotiaiden maaottelussa Viroa vastaan marraskuussa 2021 hän teki 20 minuutin aikana kahdeksan maalia. Suomi voitti ottelun 15–0.

## Lähteet
Pertti Ruuskanen

**Pertti Ruuskanen** (7. huhtikuuta 1953 Siilinjärvi – 5. kesäkuuta 2022 Siilinjärvi) oli suomalainen alppihiihtäjä.

Ruuskanen voitti vuonna 1967 Aku Ankka -kilpailun ja pääsi siten edustamaan Suomea Italiaan. Hän kilpaili miesten sarjassa jo 15-vuotiaana. Hänen paras lajinsa oli syöksylasku, jossa voitti ensimmäisen Suomen mestaruutensa 1972. Yhteensä Ruuskanen sai 18 Suomen-mestaruusmitalia, vuonna 1974 hän voitti kaikki lajit; pujottelun, suurpujottelun ja syöksylaskun. Keski-Euroopan klassikkokisoissa hän oli parhaimmillaan kymmenen parhaan joukossa. Mutta Suomen Hiihtoliitto oli nihkeä tukemaan alppimaajoukkuetta ja Ruuskanen lopettikin kansainvälisen uran vasta 22-vuotiaana.

Kilpailu-uran jälkeen Ruuskanen toi maahan urheiluvälineitä sekä työskenteli urheilukaupan parissa. Hän kuoli äkilliseen sairauskohtaukseen Siilinjärvellä 5. kesäkuuta 2022.

## Lähteet
Urho Lanamäki

**Urho Albinus Lanamäki** (21. maaliskuuta 1890 Alavus – 22. heinäkuuta 1959) oli suomalainen liikemies, talousneuvos ja ampumaurheilun harrastaja.

Lanamäen vanhemmat olivat ratavartija Salomon Lanamäki ja Maria Sofia Härkönen. Hän valmistui Suomen liikemiesten kauppaopistosta vuonna 1915.

Lanamäki oli Vaasa Oy:n toimitusjohtajana 1915–1959. Hän oli Teräs Oy:n johtokunnan jäsen 1950–1959, Vaasan messujen johtokunnan puheenjohtaja 1946–1959, Rautatiekirjakauppa Oy:n johtokunnan jäsen 1944–1959, Vaasan Sähkö Oy:n johtokunnan jäsen 1943–1950, vakuutusyhtiö Tarmon hallintoneuvoston jäsen 1944–1959, Graafisen teollisuusliiton hallituksen jäsen vuodesta 1934, Sanomalehtien liiton johtokunnan jäsen 1928-1959 sekä Vaasan käsityö- ja tehdasyhdistyksen puheenjohtaja 1946–1948. Hän sai talousneuvoksen arvon 1941.

Lanamäki oli Vaasan kaupunginvaltuuston jäsenenä 1939–1944 ja kaupunginhallituksen jäsenenä 1943–1948. Hän oli Vaasan ampujain johtokunnan puheenjohtaja 1927–1937, Pohjanmaan ampujaliiton sihteerinä 1927–1940 ja puheenjohtaja 1934–1952 sekä Suomen ampujainliiton liittohallituksen jäsenenä 1927–1950.

Lanamäki toimi syksyllä 1917 Vaasan suojeluskunnan sihteerinä. Suomen sisällissodan aikana hän oli Vaasan suojeluskunnan 3. komppanian vääpeli, osallistui Vaasan valtaukseen ja oli Satakunnan rintamalla Laviassa ja Suodenniemellä. Sodan jälkeen hän aloitti ampumaharrastuksen pienoiskiväärillä Vaasa-lehden toimituksesta kootussa joukossa, jossa oli mukana myös muun muassa Vaasan Jaakkoo, Kosti Könni ja Lenni Laakso.

Lanamäki oli naimisissa 1920–1950 Julia Maria Blomqvistin kanssa. Avioeron jälkeen hän meni naimisiin 1951 Marianne Ruth Karisjoen kanssa.

## Lähteet
Checkmate (Itzy)

**Checkmate** on eteläkorealaisen k-pop-yhtye Itzyn viides EP. Se julkaistiin JYP Entertainmentin ja Republic Recordsin kautta 15. heinäkuuta 2022. EP sisältää seitsemän kappaletta, mukaan lukien singlen ”Sneakers”. EP:stä julkaistiin kuusi eri fyysistä versiota, viisi perusversiota ja yksi rajoitettu painos. 

Yhtyeen samanniminen kiertue alkoi elokuussa 2022.

## Kaupallinen menestys
31. lokakuuta 2022 uutisoitiin että EP on myynyt yli miljoona kappaletta Circle Chartin mukaan (entinen Gaon Chart).

## Kappaleet

## Vastaanotto
EP:tä ennakkotilattiin 720 665 kappaletta.
Albumi on noussut Billboard 200 listalla kahdeksannelle sijalle.

## Lähteet
Artemis Fowl (elokuva)

**Artemis Fowl** on Kenneth Branagh’n ohjaama yhdysvaltalainen tieteiselokuva vuodelta 2020. Se perustuu Eoin Colferin samannimiseen kirjaan vuodelta 2001, ja sen ovat käsikirjoittaneet Hamish McColl ja Conor McPherson. Elokuva yhdistelee fantasiaa ja scifiä, ja sen oli alun perin tarkoitus ilmestyä elokuussa 2019, mutta se siirrettiin kevääseen 2020. Koronaviruspandemian vuoksi elokuva julkaistiin elokuvateattereiden sijasta suoratoistopalvelu Disney+:aan Yhdysvalloissa 12. kesäkuuta 2020, ja Suomessa 6. marraskuuta 2020. Pääroolia Artemis Fowlia esittää Ferdia Shaw.

## Tuotanto
Artemis Fowl -kirjan filmatisointioikeuksista alettiin käymään tarjouskilpailua jo vuonna 2000, jolloin Artemis Fowl -romaania ei oltu vielä edes julkaistu ja Eoin Colfer työskenteli yhä täysipäiväisenä opettajana. Filmatisointioikeudet voitti itselleen lopulta Miramax Films -tuotantoyhtiö. Vaikka filmatisointioikeudet myytiin nopeasti, kesti elokuvan tuotantoprosessi kokonaisuudessaan parisenkymmentä vuotta. Elokuvaprojektin ohjaajaksi valittiin useita eri henkilöitä, jotka yksi toisensa jälkeen jättivät projektin. Myös elokuvan käsikirjoitus kirjoitettiin uudelleen useita kertoja ja esimerkiksi Colfer on itse kuvaillut esillä olleiden käsikirjoitusten vaihdelleen Scary Movie -tyyppisestä parodiasta Taru Sormusten Herrasta -sarjan hahmoja sisältäneeseen versioon.

Noin vuosina 2006–2008 Colfer ja Jim Sheridan käsikirjoittivat yhdessä elokuvasta yhden version, jonka ohjaajana Sheridanin olisi pitänyt olla. Käsikirjoitus valmistui, mutta projekti ei edennyt tuotantovaiheeseen. 

Vuonna 2013 Disney ja Weinstein Company kertoivat suunnittelevansa elokuvaa, joka käsittäisi alkuperäisen Artemis Fowlin tapahtumien lisäksi myös kirjasarjan toista osaa. Tähän projektiin ohjaajiksi kaavailtiin Robert De Niroa ja Jane Rosenthalia. Disney lopetti yhteistyön Weinstein Companyn kanssa vuonna 2017, jolloin projekti ei vielä ollut edennyt tuotantoon saakka.

Elokuvan kuvaukset alkoivat lopulta vuonna 2018. Elokuva oli määrä julkaista ensin kesällä 2019, mutta Disneyn ja 21st Century Foxin välisen fuusion vuoksi julkaisua lykättiin toukokuulle 2020. Tuolloin taas koronapandemia esti elokuvan teatterilevityksen. Lopulta elokuva julkaistiin ilman teatterilevitystä suoraan Disney+-suoratoistopalvelussa.

## Lähteet

## Aiheesta muualla
*
Sophia Kleinherne

**Sophia Kleinherne** (s. 12. huhtikuuta 2000) on saksalainen jalkapalloilija. Hän on pelipaikaltaan puolustaja. Hän on pelannut Saksan naisten maajoukkueessa heinäkuun 7. päivään 2025 mennessä 34 maaottelua ja tehnyt niissä yhden maalin.

Kleinherne voitti alle 17-vuotiaiden Euroopan-mestaruuden 2016 ja saavutti hopeaa alle 19-vuotiaiden EM-kilpailuissa 2019. Hän pelasi naisten maajoukkueessa ensimmäisen kerran marraskuussa 2019. Hän pelasi EM-kilpailuissa 2022 kolme ottelua, joista yhden avauskokoonpanossa, teki maalin alkulohko-ottelussa Suomea vastaan ja saavutti hopeaa Englannille loppuottelussa kärsityn jatkoaikatappion jälkeen. Hän kuului Saksan joukkueeseen MM-kilpailuissa 2023 mutta ei saanut lopputurnauksessa lainkaan peliaikaa.

Kleinherne on kesästä 2017 edustanut kotimaassaan kahdeksan kauden ajan sittemmin nimensä Eintracht Frankfurtiksi muuttanutta 1. FFC Frankfurtia, johon hän siirtyi Güterslohista.

## Lähteet
Laura Freigang

**Laura Freigang** (s. 1. helmikuuta 1998) on saksalainen jalkapalloilija. Hän on pelipaikaltaan hyökkääjä. Hän on pelannut Saksan naisten maajoukkueessa heinäkuun 7. päivään 2025 mennessä 40 maaottelua ja tehnyt niissä 17 maalia.

Freigang on pelannut useissa Saksan nuorisomaajoukkueissa. Hän pelasi naisten maajoukkueessa ensimmäisen kerran maaliskuussa 2020. Hän teki hattutempun eli kolme maalia marraskuussa 2020 EM-karsintaottelussa Kreikkaa vastaan ja syyskuussa 2022 MM-karsintaottelussa Bulgariaa vastaan. Hän pelasi EM-kilpailuissa 2022 yhdessä ottelussa varttitunnin ja saavutti hopeaa Englannille loppuottelussa kärsityn jatkoaikatappion jälkeen. MM-kilpailuissa 2023 hän pääsi vaihdosta kentälle yhdessä ottelussa. Pariisin kesäolympialaisissa 2024 hän tuli vaihdosta kentälle kolmessa ottelussa ja saavutti olympiapronssia.

Freigang on kesästä 2018 edustanut kotimaassaan sittemmin nimensä Eintracht Frankfurtiksi muuttanutta 1. FFC Frankfurtia. Hän edusti vuoteen 2016 saakka TSV Schott Mainzia ja pelasi ennen Frankfurtiin tuloaan kaksi vuotta Yhdysvalloissa Pennsylvanian osavaltionyliopiston Penn State Nittany Lions -joukkueessa.

## Lähteet
Nicole Anyomi

**Nicole Anyomi** (s. 10. helmikuuta 2000) on saksalainen jalkapalloilija. Hän on pelipaikaltaan hyökkääjä. Hän on pelannut Saksan naisten maajoukkueessa syyskuun 2022 puoliväliin mennessä 12 maaottelua ja tehnyt niissä yhden maalin.

Anyomi on kesästä 2021 edustanut kotimaassaan Eintracht Frankfurtia, johon hän siirtyi SGS Essenistä.

Anyomi voitti alle 17-vuotiaiden Euroopan-mestaruuden 2017 sekä saavutti hopeaa alle 19-vuotiaiden EM-kilpailuissa 2018 ja 2019. Hän pelasi naisten maajoukkueessa ensimmäisen kerran helmikuussa 2021. Hän pelasi EM-kilpailuissa 2022 kaksi ottelua, teki maalin alkulohko-ottelussa Suomea vastaan ja saavutti hopeaa Englannille loppuottelussa kärsityn jatkoaikatappion jälkeen.

## Lähteet
Reino Eklund

**Reino Aleksander Eklund** (15. kesäkuuta 1895 Jyväskylä – 21. helmikuuta 1966) oli suomalainen Vapaakirkon lähetystyöntekijä, kuvanveistäjä ja taidemaalari.

Reino Eklundin vanhemmat olivat leipuri Emil Alexander Eränlinna (Eklund; 1869–1955) ja Alma Lydia Lehtonen (1871–1918). Hän oli naimisissa vuodesta 1931 Vapaakirkon lähetyssaarnaaja ja sairaanhoitaja Annikki Tunturivuon (1889–1973) kanssa.

Kotkassa asunut Reino Eklund aloitti kuvaamataiteen parissa jo 12-vuotiaana saatuaan öljyvärit äidiltään. Hän lähti 1922 opiskelemaan Ateneumiin ja sitten hän opiskeli kuvaamataiteita ulkomailla Ranskassa ja Saksassa. Maalaamisen lisäksi Eklund oli kuvanveistäjä ja hän toimi myös puuseppänä tehden huonekaluja, muun muassa Kalevala-aiheisen tammisen kirjakaapin.  Eklund teki vuonna 1928 Kotkan suojeluskuntatalon luentosalin seinämaalaukset.  Vuonna 1930 Eklund lähti opintomatkalle Sikkimiin Suomen Vapaakirkon lähetysasemalle auttakseen myös lähetysasemien rakennusten kunnostamisessa.

Sikkimissä Darjeelingin seudulla Eklund sai mainetta rakentajana, sillä hänen tekemänsä rakennukset eivät sortuneet maanjäristyksessä. Hän lähetti myös esineitä Helsingin yliopiston kokoelmiin. Toimeentulonsa hän hankki maalauksillaan. Eklund teki kattomaalaukset Kalimpongin katoliseen kirkkoon, opetti nunnille taidehistoriaa ja maalausta sekä suunnitteli ja rakensi luostarin lastenkotirakennuksen. Hän patentoi myös kaksi keksintöään, perinteiseen rukkiin tehdyn parannuksen ja käsikarstan.

## Lähteet
Tabea Waßmuth

**Tabea Waßmuth** (s. 25. elokuuta 1996) on saksalainen jalkapalloilija. Hän on pelipaikaltaan hyökkääjä. Hän on pelannut Saksan naisten maajoukkueessa syyskuun 2022 puoliväliin mennessä 21 maaottelua ja tehnyt niissä viisi maalia.

Waßmuth on kesästä 2021 edustanut kotimaassaan Wolfsburgia, johon hän siirtyi Hoffenheimista.

Waßmuth ei pelannut lainkaan Saksan nuorisomaajoukkueissa. Hän pelasi naisten maajoukkueessa ensimmäisen kerran syyskuussa 2020. Hän teki aikuisten maajoukkueuransa ensimmäiset kaksi maalia joulukuussa 2020 EM-karsintaottelussa Irlantia vastaan. EM-kilpailuissa 2022 hän pelasi neljä ottelua ja saavutti hopeaa Englannille loppuottelussa kärsityn jatkoaikatappion jälkeen.

## Lähteet
Jule Brand

**Jule Brand** (s. 16. lokakuuta 2002) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan naisten maajoukkueessa heinäkuun 7. päivään 2025 mennessä 61 maaottelua ja tehnyt niissä kymmenen maalia.

Brand on edustanut Saksan Bundesliigassa Hoffenheimia kausina 2020–2022 ja Wolfsburgia kausina 2022–2025. Hän siirtyi kesällä 2025 ranskalaisseura OL Lyonnesiin.

Brand voitti alle 17-vuotiaiden Euroopan-mestaruuden 2019. Hän pelasi naisten maajoukkueessa ensimmäisen kerran huhtikuussa 2021. Hän teki lokakuussa 2021 kotikentällä pelatussa MM-karsintaottelussa Israelia vastaan kaksi maalia. EM-kilpailuissa 2022 hän pelasi Saksan kaikki kuusi ottelua ja saavutti hopeaa Englannille loppuottelussa kärsityn jatkoaikatappion jälkeen. MM-kilpailuissa 2023 hän pelasi avauskokoonpanossa joukkueensa kaikki kolme ottelua. Pariisin kesäolympialaisissa 2024 hän pelasi avauskokoonpanossa joukkueensa kaikki kuusi ottelua, teki maalin ensimmäisessä alkulohko-ottelussa Australiaa vastaan ja saavutti olympiapronssia.

## Lähteet
Ahtiala (Lohja)

**Ahtiala** (ruots. *Aktilaby*) on kylä Lohjan Jalassaaressa Uudellamaalla. Kylässä sijaitsee esimerkiksi Ahtialan kartano, sekä Saima Harmajan perheen kesäkoti Heimo. Alueen postinumero on 08800.

Ahtialassa Ahtialan salmessa sijaitsee myös vedenottamo, josta otetaan vettä Kirkniemen paperitehtaalle. 

## Lähteet
Ann-Katrin Berger

**Ann-Katrin Berger** (s. 9. lokakuuta 1990 Göppingen) on saksalainen jalkapalloilija. Hän on pelipaikaltaan maalivahti. Hän on pelannut Saksan naisten maajoukkueessa 23 maaottelua joulukuusta 2020 alkaen. Hän saavutti varamaalivahtina hopeaa EM-kilpailuissa 2022. Myös MM-kilpailuissa 2023 hän oli varamaalivahtina. Pariisin kesäolympialaisissa 2024 hän pelasi ykkösmaalivahtina joukkueensa kaikki ottelut ja saavutti olympiapronssia.

Berger edusti kotimaassaan Turbine Potsdamia kausina 2011–2014. Tämän jälkeen hän on edustanut Ranskassa Paris Saint-Germainia kausina 2014–2016 sekä Englannissa ensin Birmingham Cityä ja kaudet 2019–2024 Chelseaa. Kaudesta 2024 hän on edustanut NWSL:ssä pelaavaa Gotham FC:tä (aiemmin nimellä NJ/NY Gotham), jossa hän on pelannut kesäkuun 2025 loppuun mennessä 37 sarjaottelua.

## Lähteet
Pölkkyhärkä

**Pölkkyhärkä** (*Sinodendron cylindricum*) on kampasarvisten heimoon kuuluva kovakuoriaislaji.  Pölkkyhärkä on väriltään musta ja koiraalla on päässään kaareva sarvi. Lajilla esiintyy sukupuolidimorfismia.
Pölkkyhärkää esiintyy Suomessa Pori-Joensuu akselin eteläpuolella. Suomessa pölkkyhärkä on luokiteltu yleiseksi, vakiintuneeksi ja elinvoimaiseksi lajiksi.
Lajia esiintyy laajemmin pääasiallisesti Euroopassa. Lajin saalistajana esiintyy ainakin lahokapo (*Boros schneideri*) ja loisena loiskärpäsiin (Tachinidae) kuuluva *[[Dinera ferina]]*.

## Lähteet

## Aiheesta muualla
*iNaturalist: Pölkkyhärkä Sinodendron cylindricum
*UniProt: Taxonomy - Sinodendron cylindricum 
*Ukrainian Biodiversity Information Network: Species: Sinodendron cylindricum
Kotikatu – 2. tuotantokausi (1996–1997)

**[[Kotikatu]]**-televisiosarjan toinen tuotantokausi esitettiin Yle TV1 -kanavalla vuosina 1996–1997. Tuotantokauden ensimmäinen jakso esitettiin ensimmäisen kerran 5.9.1996 ja viimeinen jakso 24.4.1997. 

YLE Tallennemyynti ja Pan Vision julkaisivat tuotantokauden jaksot DVD:nä 1.8.2008. Jaksojen lisäksi DVD-julkaisu sisältää lisämateriaalia.

Tuotantokauden jaksot julkaistiin Yle Areenaan huhtikuussa 2017.

Toiseen tuotantokauteen perustuu myös kolme Kotikatu-kirjasarjan romaania, *Kuuma kesä* (2000), *Jouluksi kotiin* (2000) ja *Keväthäät* (2001), joista ensimmäinen kattaa sarjan jaksot 38–51, toinen jaksot 52–68 ja kolmas jaksot 69–88.

## Henkilöt

### Päähenkilöt

### Sivuhenkilöt

## Jaksot

## Lähteet